62024CJ0070_INF
Sodba Sodišča (šesti senat) z dne 1. avgusta 2025 –Komisija/Španija (Direktiva o usklajevanju poklicnega in zasebnega življenja)
(Zadeva C-70/24)
„Neizpolnitev obveznosti države – Člen 258 PDEU – Usklajevanje poklicnega in zasebnega življenja staršev in oskrbovalcev – Direktiva (EU) 2019/1158 – Člen 20(1) – Neprenos in neobvestitev o ukrepih za prenos – Člen 260(3) PDEU – Predlog za naložitev plačila pavšalnega zneska in dnevne denarne kazni – Merila za določitev zneska sankcije“
1.
Tožba zaradi neizpolnitve obveznosti – Direktiva 2019/1158 – Neprenos v določenih rokih – Neobvestitev o ukrepih za prenos – Neizpolnitev obveznosti
(člen 258 PDEU; Uredba Evropskega parlamenta in Sveta 2019/1158, člena 12 ter 20(1) in (4))
(Glej točke od 57 do 66 in točki 1 in 2 izreka.)
2.
Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Odločanje Sodišča po prostem preudarku – Merila
(člen 260(3) PDEU; Direktiva Evropskega parlamenta in Sveta 2019/1158, člen 20(1))
(Glej točke od 83 do 115 in točko 3 izreka.)
Izrek
1.
Kraljevina Španija s tem, da ob izteku roka, določenega v obrazloženem mnenju Evropske komisije, ni sprejela vseh zakonov in drugih predpisov, potrebnih za uskladitev z Direktivo (EU) 2019/1158 Evropskega parlamenta in Sveta z dne 20. junija 2019 o usklajevanju poklicnega in zasebnega življenja staršev in oskrbovalcev ter razveljavitvi Direktive Sveta 2010/18/EU, in posledično s tem, da Komisije ni obvestila o njih, ni izpolnila obveznosti, ki jih ima na podlagi člena 20(1) Direktive 2019/1158.
2.
Kraljevina Španija s tem, da na dan, ko je Sodišče presojalo dejansko stanje, ni sprejela vseh ukrepov, potrebnih za prenos določb Direktive 2019/1158 v svoje nacionalno pravo, in posledično s tem, da Evropske komisije ni obvestila o teh ukrepih, svojih obveznosti še vedno ni izpolnila.
3.
Kraljevini Španiji se naloži, da Evropski komisiji plača:
–
pavšalni znesek v višini 6.832.000 EUR;
–
če bi neizpolnitev obveznosti, ki je ugotovljena v točki 1 izreka, na datum razglasitve te sodbe še vedno trajala, dnevno denarno kazen v višini 19.700 EUR od tega dne in dokler ta država članica te neizpolnitve obveznosti ne odpravi.
4.
Kraljevini Španiji se naloži, da poleg svojih stroškov nosi tudi stroške Evropske komisije.